# Samarbejdspolitikken. Øvelse i genrebevidsthed.

Peter Frederiksen har i 2002 skrevet bogen ”Danmark – besat og befriet”, og I har læst et uddrag fra den om samarbejdspolitikken til timen i dag. Dette er dog blot en ud af mange fremstillinger om besættelsestiden og samarbejdspolitikken, og det er vigtigt at understrege, at selv de bedste historiebøger ikke fortæller Sandheden med stort S, men er et udtryk for historikerens valg og fravalg. En historiebog er netop en fremstilling – en tolkning.

**Opgave 1: Genrebevidsthed**

1. I skal nu inddele lektien i underafsnit. Hvert afsnit skal indeholde et enkelt emne, og I skal give det en passende overskrift. Skriv blot i margenen.
2. Overvej dernæst hvorfor har forfatteren mod valgt at sætte emnerne i denne rækkefølge. Kunne man forestille sig en anden rækkefølge, og hvad ville det gøre ved vores opfattelse af emnet?
3. Prøv at lade blikket løbe over teksten og skeln mellem de forskellige typer materiale. Hvornår er der tale om en historisk fremstilling og hvornår ser I på direkte kilder? Prøv om I kan bestemme hvilken type kilde, der er tale om.
4. Nu skal I lægge mærke til illustrationerne. Hvilken funktion har illusionerne? Undersøg om illustrationen er en kontrast til det skrevne eller om det underbygger teksten.
5. Undersøg om der er en holdning i teksten. Giver Peter Frederiksen udtryk for sin mening, f.eks. gennem sit valg af emner, billeder og ord?

Prøv nu at give din første korte definition på en fremstilling her:

|  |
| --- |
|  |

**Opgave 2: Samarbejdspolitikken**

1 besvarer spørgsmål a og b

2 besvarer spørgsmål c og d

Fremlæg derefter for hinanden

1. Hvorfor ønskede Danmark samarbejdspolitikken?
2. Hvorfor ønskede Tyskland samarbejdspolitikken?
3. Beskriv magtfordelingen mellem Danmark og Tyskland
4. Hvordan blev Scavenius opfattet i samtiden